NaiveNeuron/SloPal huggingface dataset:
Hlina, Alojz, poslanec NR SR (2014-12-12):
Ďakujem veľmi pekne. Bol som zvedavý, že aká stratégia sa nastaví. Pán minister, vy si skutočne myslíte, že vy sa tu tak nonšalantne postavíte za ten rečnícky pult, poviete, všetko je OK, genezis, samozrejme, dáte, nie, však to vždycky vieme, poznáme, a že to prejde? Vy si to fakt myslíte? Fakt si to myslíte? Že biedni ľudia tejto krajiny, prosím vás, od úžerníkov si požičiavajú na štedrovečernú večeru, od synovca pána Richtera z Providentu, od vášho štátneho tajomníka z Pohotovosti, tak ste to dobiedili a teraz chcete poslať 5 mld. korún na Cyprus za nič?! A myslíte si, že to stačí, že sa tu postavíte a poviete, všetko je okej? Že to je Cromwell, platí odvody? Cromwell tuneluje štátnu Slovenskú poštu. Je to niečo hrozné, niečo obludné! Posielate od biednych ľudí tejto krajiny 5 mld. korún na Cyprus za nič. A vy si myslíte, že vám to prejde? Vy si myslíte, že vám to prejde? Vystúpim v rozprave a poviem vám, aký bude plán. Dobre?
Zmajkovičová, Renáta, podpredsedníčka NR SR (2014-07-02):
Pán poslanec Hudacký.
Hlina, Alojz, poslanec NR SR (2015-05-14):
Prosím vás, ďakujem, poteší, že si sem-tam aj spomenie niekto, lebo naozaj ja som žasol. Pani Laššáková tam sedela s vypleštenými očami, chúďatko, trpela, v záverečnej reči k zákonu o zbraniach. Ja neviem, koľko trvala, nech trvala 5 minút, ale 4 minúty 80 sekúnd, to pre tú obraznosť hovorím, sa minister venoval osobným urážkam mňa, ktorý som si dovolil byť kritický. Ja neviem, dobre, veď ja nehovorím, že si niekedy nezaslúžim, ale, prosím vás pekne, ak je minister a má záverečné slovo k zákonu, tak podľa mňa by mal hovoriť o tom zákone. Vy nemôžte hovoriť o mne, pán minister. Ak trpíte nejakou obsesiou ako tu ten kolega váš, tak to skúste ináč, ale vy nemôžte zneužívať parlament, záverečné slovo vás ako ministra, na ktorého už nie je možné reagovať, na to, aby ste ma urážali. Kľudne ma urážajte, tam si, choďte si do, tlačovky si objednajte a hodinu ma tam urážajte. Ale nezneužívajte toto. Ja aby som potom aj do budúcna upozornil, aj predsedajúceho, či by prípadne, či by prípadne na to neupozornili. (Reakcia predkladateľa.) Ja hovorím o pani Pőtheovej (Smiech v sále. Prerušenie vystúpenia predsedajúcim.)
Linhart, Patrick, poslanec NR SR (2021-05-03):
Ďakujem za slovo. Pán poslanec Takáč, ďakujem za kultivovaný prejav a zhrnutie toho, čo už dlhodobo tvrdím. A napriek tomu, že, alebo napriek tomu verím, v podstate ani nič iné mi neostáva, že pán minister Mičovský už začne naozaj rešpektovať aspoň rady pôdohospodárskeho výboru, ktorého sme obaja členmi. Takisto sa osobne neviem dočkať na predloženie zákonu, ktorý si spomínal, zákona č. 91, ktorý sa priamo týka oblasti v profesionálnom, v mojom profesionálnom živote, čiže potravín. Nie je tajnosťou, že vlastním sieť slovenských potravín, a 91 v pôvodnom znení, ako bola predložená a ako som ju videl, bola naozaj pre retailérov, ako aj výrobcov potravín absolútnou katastrofou. Preto sa teším na ďalšiu otvorenú diskusiu a ešte raz ďakujem.
Grendel, Gábor, podpredseda NR SR (2021-05-03):
V rozprave teraz vystúpi ďalší písomne prihlásený, pán poslanec Richard Takáč.
Blaha, Ľuboš, podpredseda NR SR (2023-12-19):
Pán poslanec Martin Dubéci. Aha, to je vystúpenie v rozprave, nech sa páči.
Kollár, Boris, predseda NR SR (2022-03-15):
Ďakujem. Prerušujem rokovanie o tomto bode programu. Pristúpime k druhému čítaniu o návrhu na vyslovenie súhlasu Národnej rady s Protokolom z roku 2010 k Medzinárodnému dohovoru o zodpovednosti a náhrade škody pri preprave nebezpečných a škodlivých látok na mori z roku 1996. Návrh vlády je uverejnený ako tlač 772 a spoločná správa výborov má tlač 772a. Návrh vlády odôvodní minister dopravy a výstavby Andrej Doležal, prosím ho, aby sa ujal slova. (Rokovanie o návrhu na vyslovenie súhlasu NR SR s Protokolom z roku 2010 k Medzinárodnému dohovoru o zodpovednosti a náhrade škody pri preprave nebezpečných a škodlivých látok na mori z roku 1996 , tlač 772.)
Paška, Pavol, predseda NR SR (2012-11-14):
Takže zvolávam poslanecké grémium. Poprosím členov grémia, keby sme sa ešte predtým, ako otvoríme program schôdze, stretli na grémium teraz ihneď v trakte predsedu. (Zasadnutie poslaneckého grémia. Prestávka.) (Po prestávke.)
Kazda, Radovan, poslanec NR SR (2020-11-03):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Ďuriš Nicholsonová, Lucia, podpredsedníčka NR SR (2018-09-13):
Pani poslankyňa Verešová, nech sa páči, máte slovo v rozprave.
Mikuš, Jozef, poslanec NR SR (2014-07-01):
Ďakujem pekne. Chcem nadviazať na tú časť vystúpenia môjho kolegu Viliama Novotného, v ktorej hovoril o tej motivácii a o možnej odmene alebo motivačne pôsobiť na aktívnych ľudí. Po roku 1990, keď sa zrušila pracovná povinnosť, tak vo väčšej miere politici, tretí sektor, všetci reagovali a hľadali riešenia pre tých, ktorí zostali bez práce z takého alebo onakého dôvodu, a dôsledok sa dostavil postupom času taký, že dnes môžu predkladatelia návrhu novely konštatovať, že niekomu v tejto republike sa neoplatí pracovať, lebo sociálne dávky sú podstatne vyššie, resp. sociálne dávky nenútia pracovať ľudí, aby si na svoje živobytie zarábali prácou. Vláda robí nejaké kroky, ktoré ale považujeme za málo dostačujúce. Ja vítam preto kolegov, ktorí prišli s návrhom zákona aj s tou myšlienkou, že ani dávka, ktorá je zadarmo pre tých, ktorí nie sú zamestnaní, by prakticky nemala byť zadarmo, pretože potom núti ľudí rozmýšľať inakším spôsobom ako motivačným alebo aktivačným. A už je načase, aby možno sa zdvihol hlas aj na podporu nielen tých, ktorí nemajú prácu, ale práve na podporu tých, ktorí nejakým spôsobom sa snažia tú prácu získať. A toto v jednej časti návrhu sa hovorí a hovoril o tom aj kolega Novotný, že títo aktívni ľudia by mali byť určitým spôsobom motivovaní, pretože oni zarábajú na tých, ktorí sú bez práce, resp. ktorí sú na aktivačných prácach alebo sú nezamestnaní a poberajú dávku v hmotnej núdzi.
Cicoň, Antonín, poslanec NR SR (2013-09-13):
Ďakujem za slovo. Pán Zajac, ešte raz hovorím, pointa zákona je o niečom inom. Ešte raz sa vrátim k tej predvádzacej akcii, kde som bol, ktorej som bol svedkom, kde sa výrobok predal drahšie o 1 200 %, ale zmluvy, ktoré boli podpísané s týmito dôchodcami, alebo resp. s týmito kupujúcimi, boli bezúročné, bez nákladov, a tak ďalej, a tak ďalej.? Čiže aké je tam RPMN? Nulové. Ďakujem.
Figeľ, Ján, podpredseda NR SR (2013-05-29):
Nech sa páči, Alojz Hlina.
Hlina, Alojz, poslanec NR SR (2015-11-11):
Vážený pán predsedajúci, vážený pán minister, vážené kolegyne, kolegovia, aj vo svetle najnovšieho uprisingu alebo ľudí sa konečne niekto tu zobudil, nedá mi teda nevystúpiť aj v druhom čítaní, ja som vystúpil aj v prvom čítaní k tomu. A namietal som, o čom to je a že to je nenáležité. Ale však nechcem sa opakovať. Pokúsim sa priniesť niečo nové do tej problematiky, skúsim to. Ak som začal tým, že sa niekto zobudil, som rád, že sa niekto zobudil. A naozaj to oceňujem, lebo my tu už aj s kolegami hovoríme o cédečkovom kráľovi. Tuná pán kolega je cédečkový kráľ, proste na ministerstve pod 30 MLK nejde, hej, to proste úplne oni majú radi, lebo to nikto nikdy neskontroluje. Tri roky to tu hovoríme, hej, a som rád, že tá IT komunita, ale aj prezident sa zobudil v tomto a začína toho byť dosť, že už sa na to nedá pozerať, naozaj. Prosím vás pekne, ak sme na to minuli 900 mil. eur, kde sú, kde sú tie peniaze. Ináč, to je problém minúť tie peniaze. A zoberte si, že naši to dokázali. Ja mám takého známeho výtvarníka v Košiciach. Ja vám poviem reálne, teda ste minuli 900 mil. eur do internetizácie, a neviem, ako to všetko zložito nazývate v tejto spoločnosti, a ten výtvarník si šiel v Košiciach, kde býva 50 rokov, vybaviť opis rodného listu a bolo mu povedané, že keďže sa narodil v Piešťanoch, musí ísť kvôli tomu do Piešťan. Viete, je dneska rok 2015. Naozaj, prosím vás pekne, za tých 900 mil. by mu ho mal niekto doniesť domov a ešte, by som povedal, zaliaty v plexiskle. Ale je to tak. Naozaj tie schopnosti našich sú enormné na to, ako minúť, a oni milujú, naozaj tieto určité skupiny, milujú tento IT biznis lebo tam sa to dá. Niečo ťažko schováte v moste, lebo tam zmeriate aspoň kubíky. U nás podniká v IT dokonca aj taký Široký. Ale podľa mňa podnikajú v IT biznise aj iní experti, ľudia, ktorí horko-ťažko rozoznajú hardvér od softvéru, aj sa to naučili preto, lebo vedia, že na softvéri je to ľahšie ako na hardvéri. Preto sa naučili, aký je rozdiel medzi softvérom a hardvérom. Naozaj, to je znakom toho, kam ste to dostali, že firmám, ktoré sú úspešné u nás, v Silicon Valley by nedali možno ani zametať pred parkoviskom. A u nás to sú IT borci. Meno som z nich už jedno spomenul. Myslím si, že tých mien je viac. Teším sa tomu, že sa zobudila tá komunita a začína sa pýtať, ja sa tomu teším, ak sa konečne začína pýtať Európska komisia nášho štátu, čo dovolil náš štát a ako je možné, že ľudia prichádzajú o byty za to, že si požičali 600 eur. Tak verím, že sa Európska komisia zobudí a začne sa pýtať, kde sme dali tých 900 mil., vážení, medzi ktoré aj my sme vám poslali nejaké peniaze. To bude odpočet. Na to som fakt zvedavý, keď sa niekto začne reálne pýtať, do čoho tie peniaze šli. Všimnite si ten model, ktorý funguje jednoducho. Musí to znieť zložito, eHealth, eGovernment. Proste musí tam byť minimálne jedno anglické slovo, lebo jedno anglické slovo na slovenské pomery dáva takých 100 MLK navyše, lebo to znie tak dôležito, však. Proste dajte tam niečo anglické, eHealth, všetci o tom hovoria, kde je, čo to je... (Prerušenie vystúpenia predsedajúcim.)
P. Hrušovský, predseda NR SR: (2004-09-21):
(Hlasovanie.) 147 prítomných, 28 za, 69 proti, 49 sa zdržalo, 1 nehlasoval. Bod 121 zo spoločnej správy sme neschválili. Ďalší návrh.
Kollár, Boris, predseda NR SR (2021-05-12):
Ešte sme nedávali hlasovať.
Jurinová, Erika, podpredsedníčka NR SR (2014-12-04):
Pán poslanec, na vaše vystúpenie sú tri faktické poznámky. Uzatváram možnosť prihlásiť sa s faktickými poznámkami. Nech sa páči, pán poslanec Lebocký.
Hrnčiar, Andrej, podpredseda NR SR (2019-03-27):
Prosím, prezentujme sa a hlasujme. (Hlasovanie.) Prítomných 137, za 124, proti 2, zdržalo sa 10, nehlasoval 1. Konštatujem, že sme tento pozmeňujúci návrh schválili.
Grendel, Gábor, podpredseda NR SR (2021-11-11):
Pán poslanec Tomáš Lehotský.
Zmajkovičová, Renáta, podpredsedníčka NR SR (2012-11-28):
S faktickými poznámkami traja poslanci. Uzatváram možnosť prihlásiť sa s faktickou poznámkou. Pani podpredsedníčka Jurinová, nech sa páči.
Pellegrini, Peter, predseda NR SR (2024-02-08):
Prezentujme sa a hlasujme o bode 316 druhého pozmeňovacieho návrhu poslanca Galka. (Hlasovanie.) Prítomných 129 poslancov, za 17, proti 77, zdržalo sa 35. Návrh sme neschválili.
Kollár, Boris, predseda NR SR (2022-11-29):
Prosím, prezentujme sa a hlasujeme. (Hlasovanie.) Prítomných 133 poslancov, za 126, 7 sa zdržali. Konštatujem, že sme schválili vládny návrh zákona o preverovaní zahraničných investícií. Ďalej prosím spravodajcu, ktorého určil navrhnutý gestorský výbor pre verejnú správu a regionálny rozvoj, pána poslanca Michala Šipoša, aby uviedol hlasovanie o bode 17 programu, je to prvé čítanie o vládnom návrhu zákona, ktorým sa mení a dopĺňa zákon č. 406/2011 Z. z. o dobrovoľníctve. Je to tlač 1297. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 406/2011 Z. z. o dobrovoľníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1297.)
Mikuš, Jozef, poslanec NR SR (2012-09-25):
Ďakujem pekne. Vážená pani podpredsedníčka Národnej rady, pán kolega predkladateľ, kolegyne, kolegovia, Výbor Národnej rady Slovenskej republiky pre hospodárske záležitosti ma uznesením č. 59 určil za spravodajcu k návrhu poslancov Národnej rady Slovenskej republiky Andreja Hrnčiara, Tibora Bastrnáka a Eleméra Jakaba na vydanie zákona, ktorým sa mení a dopĺňa zákon Slovenskej národnej rady č. 51/1988 Zb. o banskej činnosti, výbušninách a štátnej banskej správe v znení neskorších predpisov, ktorú máme pod tlačou 147. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa po formálno-právnej stránke náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. V súlade s rozhodnutím predsedu Národnej rady Slovenskej republiky zo 6. júla 2012 č. 133 a podľa § 71 rokovacieho poriadku Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre hospodárske záležitosti a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre hospodárske záležitosti. Pani podpredsedníčka, otvorte rozpravu. Ďakujem.
Madej, Róbert, poslanec NR SR (2012-04-04):
Sľubujem. (Potlesk.)
Madej, Róbert, poslanec NR SR (2014-03-25):
Ďakujem pekne. Vážená pani predsedajúca, ja len v krátkosti jednou vetou. Pre upresnenie a zosúladenie ďalšieho legislatívneho procesu v nadväznosti na tlač 921 si dovolím pozmeniť svoj návrh na prerokovanie predmetného návrhu zákona vo výboroch, a to v lehote do 12. mája a v gestorskom výbore do 13. mája, a prosím, aby sme následne o tomto návrhu takto, ako bol predložený teraz, hlasovali. Ďakujem.
Bugár, Béla, podpredseda NR SR (2010-12-15):
Ďakujem. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, pánovi poslancovi Szilárdovi Somogyimu. (Potlesk.) Dúfam, že aj vy dostanete takýto potlesk ako kolegovia z SDKÚ, nech sa páči.
Kollár, Boris, predseda NR SR (2022-04-27):
Prosím, prezentujme sa a hlasujeme. (Hlasovanie.) Prítomných 142 poslancov, za 92, proti 48, zdržali sa 2. Konštatujem, že sme schválili vládny návrh zákona o zriadení správnych súdov. (Potlesk.) Vážení kolegovia, teraz vám želám všetkým k obedu dobrú chuť. S procedurálnymi návrhmi ešte traja, pán poslanec Pollák, pani poslankyňa Andrejuvová a pán poslanec Beluský. Nech sa páči, pán poslanec Pollák.
Martvoň, Anton, poslanec NR SR (2013-12-04):
Ďakujem pekne, pán predsedajúci. Vážené kolegyne, kolegovia, dovoľte, aby som uviedol spomenutý návrh zákona o ochrane spotrebiteľa. My ako predkladatelia tohto návrhu zákona chceme pokračovať v boji proti určitým nekalým obchodným praktikám, ktorý sme začali tzv. protišmejdovským zákonom. V krátkosti iba základná informácia; v priebehu alebo za posledné dva týždne, čo je účinný protišmejdovský zákon, bolo Slovenskou obchodnou inšpekciou zverejnených 20 akcií, zakázané boli 4 akcie a nezverejnených z dôvodu nekalých praktík alebo neúplných informácií bolo až 61 akcií. Čiže tým chcem poukázať na to, že v krátkosti teda, čo je účinný protišmejdovský zákon, cez dva týždne sa malo usporiadať už cez 80 šmejdáckych akcií, ktoré, dá sa povedať, Slovenská obchodná inšpekcia nielen klepla po prstoch, ale má ich aj plne pod kontrolou a pod dohľadom. Tým chcem poukázať teda na to, že prvý krok – a teda ten protišmejdácky zákon – je aj v praxi, i keď je iba dva týždne účinný, je efektívny. Čo sa týka tohto druhého nášho zákona, s kolegom Brixim čo predkladáme, tak snažíme sa teda zaviesť, aby pri akejkoľvek obchodnej komunikácii vrátane reklamy a marketingu – či už tovarov, alebo služieb –, aby sa spotrebiteľ dozvedel výšku sumy alebo telefónneho pri číslach, ktoré súvisia so službami so zvýšenou tarifou, a aby sa teda dozvedel pravdivý údaj o jednotkovej cene volania alebo maximálnej možnej cene volania. Objavujú sa rôzne nekalé praktiky, kedy v podstate sa cez inzeráty ohľadom sprostredkovania zamestnania, predaja, poradenstva v rôznych oblastiach, rád ohľadom zdravia a chudnutia, v oblasti niekedy aj práva, ekonomiky objavujú nové spôsoby nekalých praktík a zarábania na spotrebiteľoch práve cez zvýšené tarify, o ktorých spotrebiteľ nevie. Čiže týmto spôsobom na to reagujeme, samozrejme, tento náš návrh zákona bol podporený aj vládou Slovenskej republiky a ministerstvom spravodlivosti a ministerstvom hospodárstva ako takým. Toľko z mojej strany. Ďakujem pekne.
M. Kovačócy, poslanec: (2007-10-23):
Pán predsedajúci, preto dajte hlasovať, prosím, o bode č. 1 spoločnej správy s odporúčaním gestorského výboru schváliť.
Nicholsonová, Lucia, poslankyňa NR SR (2013-10-24):
Ďakujem pekne za slovo. Ja som síce počúvala pána poslanca Uhliarika, ale viac som sa sústreďovala na pani ministerku Zvolenskú a ja tak celkom čítam neverbálnu komunikáciu. A ja si myslím, že vám to nie je celkom jedno, ani čo tu odznieva v tejto sále a ani to, že podľa mňa ako žena, empatická žena, cítite istý podiel viny na tom, čo sa stalo. A ja sa domnievam, že možno by ste i sama odstúpili, keby vás nečakal ten veľký deal s poisťovňami, na čo ste, kvôli čomu ste vlastne nastúpili na ministerské kreslo. A v každej normálnej krajine minister po tom, čo sa stalo a kvôli čomu tu dnes sedíme, by stopercentne odstúpil. A na vašom mieste, keby som to neurobila, tak asi by som predstúpila pred toto torzo publika a povedala, že istý podiel zodpovednosti, minimálne tej politickej, ak už nie v tej vecnej rovine, cítim a dala by som tak voľnú ruku svojim kolegom, aby naozaj hlasovali podľa vlastného vedomia a svedomia. A ak by sa tak stalo, tento parlament by vás s najväčšou pravdepodobnosťou podľa mňa odvolal. A možno by vám nezostala česť, lebo tá by zostala iba tomu, kto by odstúpil sám. Ale myslím, že by ste mohli opustiť túto sálu s akými-takými bodmi, pretože tento národ miluje martýrov. A mne, mne je vás ako úprimne ľúto, pretože nie ste, nie ste v závideniahodnej pozícii, nie preto, že vás odvoláme, ale preto, že ste podľa mňa medzi dvoma mlynskými kameňmi. Ďakujem.
A. Belousovová, podpredsedníčka NR SR: (2007-10-24):
Nech sa páči, pani poslankyňa.
Bugár, Béla, podpredseda NR SR (2017-06-13):
Ďalej v rozprave vystúpi pán poslanec Dostál.
Ďuriš Nicholsonová, Lucia, podpredsedníčka NR SR (2016-10-12):
Ďakujem pekne. A teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Radovanovi Balážovi. Nech sa páči.
Kollár, Boris, predseda NR SR (2023-03-22):
Pani poslankyňa Pleštinská.
Zemanová, Anna, poslankyňa NR SR (2021-11-24):
Pán Blanár, ako vy naozaj veľmi decentne akože slušne vystupujete. A práve o to je horšie, keď vlastne pod takýmto falošným dekórom vlastne útočíte, zavádzate, klamete. Ako ja viem, že je to vaša politická práca aj forma politickej strany, DNA vlastne politickej strany SMER, a je to vaše DNA ako politickej strany takýmto spôsobom rozprávať a klamať. Viete, reagujem na to, ako ste začali svoj príspevok o Sulíkovi, o jeho dcére, o papalášizme. Viete, že to tak nie je, že to nie je pravda. Vymýšľate si, zavádzate, prekrúcate. Sú to vaše, sú to vaše spôsoby práce, mne to, viete, veľmi tak pripomína akože ten socializmus s ľudskou tvárou, čo sa ukazovali, že akí sú oni vlastne dobrí, slušní, a pritom vlastne tuná spôsobovali rozvrat spoločnosti. Áno, takto mi to pripadá, faloš a pretvárka a prekrúcanie faktov a poloprávd. Ako a o to horšie, že naozaj vy to robíte veľmi slušným spôsobom a decentným, akože slušným spôsobom, ale o to je to horšie a o to je to nebezpečnejšie.
Kamenický, Ladislav, poslanec NR SR (2016-11-23):
Ďakujem. Pán poslanec, ten začiatok bol lepší jak ten koniec, by som povedal, ale musím povedať, že o tom, čo ste tu narozprávali, by sa dalo polemizovať asi tak hodinu. Čo sa týka toho, povedali ste, že čísla nám uberajú na dôveryhodnosti, že to myslíme vážne. To snáď nemyslíte vy vážne, čo ste povedali? Chcem povedať, našťastie rozpočet na rok 2017 nehodnotíte vy, ale hodnotí ho napríklad Európska komisia, napríklad ho hodnotí, hodnotia ho finančné trhy. Vy si myslíte, že by sme predávali štátne dlhopisy päťročné za mínus 0,21 %, ak by sme to tu skutočne mali tak tie financie rozvrátené, ako o tom hovoríte? Čo sa týka deficitu, ten deficit stále klesá, áno, aj my sme, my sme sociálnodemokratická vláda, od roku 2016 ide stále dole. A to, čo ste povedali o roku 2015, že, že je výsledok 2,97, to si opravte, to je 2,70, lebo to potvrdila aj Európska komisia. A ak ste si nevšimli, boli tam zmeny metodické, ktoré spôsobili to, že, že sa to, že sa to zvýšilo. Tam bolo, tam sa bavíme, myslím, že okolo 200 mil. euro. Hej, čiže tam, tam boli zmeny, čo sa týka metodiky. To nebola chyba ani ministra financií, ani, ani vlády. Čo sa týka rozdielu v tých plneniach, no, na rok 2016 máme cieľ 1,93 podľa rozpočtu, 1,97 sa snáď podarí dosiahnuť. To si vôbec nemyslím, že je zlé. Oceňujem jednu vec, že ste si naštudovali teda materiál Rady pre rozpočtovú zodpovednosť. Tu však musím povedať, že ja si vážim prácu analytikov, všetko, ale niečo je reálna ekonomika, niečo je, niečo je potom aj, aj tá, aj tá, jak sa povie, metodická ekonomika, a keď si zoberiete len tak, že sa všetci sekli v minulom roku o 1,3 mld. v príjmoch, tak potom si vyhodnoťte celé tie závery. Ďakujem pekne.
M. Hort, podpredseda NR SR: (2008-01-31):
A otváram teraz rozpravu o tomto bode programu. Pýtam sa, či sa niekto hlási do rozpravy. Konštatujem, že nie. Vyhlasujem rozpravu za skončenú a prerušujem rokovanie aj o tomto bode programu a rovnako ako pri predchádzajúcich bodoch budeme hlasovať o 11.00 hodine. Pokračujeme teraz druhým a tretím čítaním o návrhu na vyslovenie súhlasu Národnej rady Slovenskej republiky so Zmluvou medzi vládou Slovenskej republiky a vládou Malajzie o podpore a ochrane investícií . Návrh vlády ste dostali ako tlač 480 a spoločnú správu výborov máte ako tlač 480a. Pán minister, prosím, ujmite sa slova a odôvodnite návrh vlády. Nech sa páči.
Jurinová, Erika, podpredsedníčka NR SR (2013-06-26):
Dobre.
A. Belousovová, podpredsedníčka NR SR: (2007-03-22):
S reakciou na vystúpenie pána poslanca Lebockého sa s faktickou poznámkou prihlásil pán poslanec Miklós. Uzatváram možnosť prihlásiť sa s faktickými poznámkami a slovo má pán poslanec Miklós.
Laššáková, Jana, podpredsedníčka NR SR (2014-02-07):
Pani poslankyňa, prosím vás, pokračujte v rozprave.
Vaľová, Jana, poslankyňa NR SR (2017-04-06):
Ja sa pýtam, či ste... (Reakcia z pléna.) Ja rozprávam (reakcia z pléna), ja rozprávam, pán Tomáš rozprával pani Blahovej. Ďalej ste, ďalej pani Blahová rozprávala, že deti boli, že dievčatá boli znásilňované a tak. Čo za tým je, vážení? Ak vidíme vo všetkom, že deti sú znásilňované, zneuctené, aj keď to možno nie je pravda, lebo ja verím, že ste to vtedy ohlásila na políciu alebo že to pán Erik ohlásil na políciu, ja normálne rozmýšľam, čo je za tým, čo sú to za pohnútky, čo je to za osobná trauma, ktorú možno chcete preniesť na niekoho iného. Treba sa nad tým zamyslieť. Ďakujem pekne.
Madej, Róbert, poslanec NR SR (2016-03-23):
Sľubujem. (Potlesk.)
Krajčí, Marek, poslanec NR SR (2021-10-19):
Ďakujem pekne. Vážený pán predseda Národnej rady, vážený pán minister, kolegyne, kolegovia, v súlade s § 80 ods. 1 zákona o rokovacom poriadku som bol určený predsedníčkou výboru za spravodajcu k návrhu uvedeného zákona, tlač 705. Predkladám informáciu k predloženému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre pôdohospodárstvo a životné prostredie a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predseda, otvorte všeobecnú rozpravu.
V. Veteška, podpredseda NR SR: (2005-03-15):
Nasleduje prvé čítanie o vládnom návrhu Trestného zákona . Vládny návrh zákona ste dostali ako tlač č. 1061. Návrh na jeho  pridelenie na prerokovanie výborom máte v rozhodnutí č. 1072. Prosím podpredsedu vlády a ministra spravodlivosti pána Daniela Lipšica, aby uviedol  vládny návrh zákona.
Sulík, Richard, predseda NR SR (2011-07-11):
Pán poslanec Jasaň, prosím vás pekne, pokračujte, ostatní poslanci sa bavia dosť ticho na to, aby vás bolo zreteľne počuť.
Goga, Ľudovít, poslanec NR SR (2021-09-29):
Ďakujem za slovo. Ja by som sa rád vyjadril v krátkosti iba k tej časti rozpravy kolegu Pellegriniho, k cenám energií. Ja mám za to, že elektrická energia, takisto ako aj plyn a ostatné komodity, teda ostatné energie, sú vlastne komodity, ktoré sú obchodované na svetových trhoch, to znamená, že ony majú jednotnú cenu. My sme zdedili, resp. táto koalícia zdedila, zdedila rôzne prílepky k tejto cene a distribučné poplatky a bude veľmi dôležité týchto položiek sa zbaviť, resp. ich znižovať, pretože práve pokiaľ ale aj tie zmluvy, ktoré sú, ktoré sú, ktoré boli na ministerstvách vytvorené, bude dôležité, pokiaľ ich bude môcť, môcť ich rozbiť alebo aspoň upraviť. A tieto položky potom vo finále zaplatia občania v elektrickej, faktúrach za elektrickú energiu. A takisto tieto zvýšené položky ovplyvňujú náklady výrobného sektoru práve aj, takisto aj konkurencieschopnosť našich produktov. Ďakujem.
A. Belousovová, podpredsedníčka NR SR: (2009-02-10):
Teraz má slovo spravodajca, ktorého určil navrhnutý gestorský výbor, výbor pre hospodársku politiku, pán poslanec Stanislav Janiš. Nech sa páči.
Jurinová, Erika, podpredsedníčka NR SR (2014-12-10):
Ďakujem pekne. Rada by som pozvať všetky ctené kolegyne a ctených kolegov na dnešné stretnutie, ktoré má názov Spravodlivosť pre obete komunistického režimu, ktoré sa bude konať o 18.00 hodine v Poľskom inštitúte, teda na námestí SNP tu v Bratislave. Všetci ste tam srdečne vítaní. Ďakujem.
Bugár, Béla, podpredseda NR SR (2018-05-25):
Prezentujme sa, hlasujme o návrhu vrátiť tento návrh zákona na dopracovanie. (Hlasovanie.) Prítomných 126 poslancov, za 39, proti 61, zdržalo sa 25 poslancov, 1 nehlasoval. Procedurálny návrh nebol schválený. Nech sa páči.
Pročko, Jozef, poslanec NR SR (2023-03-17):
No ja ďakujem ako kolegom. Chcem len podotknúť jednu vec, že včera tu rozprave zaznela ešte jedna vec, že keď teraz sa zaplatí tá zvyšná hodina, takže sa už bude môcť teda cvičiť a bude môcť byť tá tretia hodina. A ja som sa len tak chcel spýtať, lebo argument bol, že nemáme telocvične, nemáme priestory, tak teraz keď sa zaplatí tá hodina, tak už budú tie priestory, už bude. No nehľadajme to, ako sa to nedá, ale opakujem, hľadajme to, ako sa to dá. Lebo ja rozumiem aj mojim kolegom matematikárom, fyzikárom a dejepisárom, že chcú mať viac tých hodín. Ale čo je dôležité, čo je naozaj najdôležitejšie pre to dieťa, je to zdravie. Je to zdravie. A vždy sa to dá. Keď ministerstvo školstva vydá smernicu a bude vysoko špecifikovaná na jednotlivé tie školy, keď tie, keď tie školy budú si môcť prispôsobiť aj tú telesnú výchovu svojim podmienkam, tak sa to vždy bude dať. No a zo včerajška ešte jedna taká vec, že naozaj tam bolo, že veľa, veľa detí je zdravotne oslabených v súčasnej dobe. No ja som mal diplomovú prácu na vysokej škole Kritériá klasifikácie pohybovej výkonnosti zdravotne oslabených žiakov a robili sme to, naozaj celoštátny výskum sa robil, pretože nebolo vtedy, neboli tie kritériá dané. Takže nie kotúľ vpred a kotúľ vzad, ako to Suja na svojej stránke prezentuje, ale, ale takúto celoštátnu prácu som mal. Ale chcem povedať, že, a treba zapojiť aj zdravotne oslabených, lebo naozaj aj zdravotne oslabené deti môžu športovať v rámci svojich možností. A aj to je veľmi dôležité, veľmi dôležité, veľmi. Takže ďakujem a ešte raz chcem poprosiť všetkých kolegov naprieč celému politickému spektru, čo tu sedia, že tá telesná výchova pre naše deti a zvýšenie jej počtu je veľmi, veľmi dôležité. Ďakujem.
Glváč, Martin, podpredseda NR SR (2016-06-07):
Pani poslankyňa Nachtmannová.
B. Bugár, podpredseda NR SR: (2001-10-31):
Nech sa páči. O. Keltošová, poslankyňa: Ďakujem za slovo, pán podpredseda. Ja by som chcela doplniť návrh uznesenia, ktoré teraz predniesol pán poslanec Weiss v tej časti, kde hovoril o tom, že pani podpredsedníčka vlády Kadlečíková by mala podať informáciu o stave riešenia a kauze eurofondov, aby Národná rada alebo minimálne integračný výbor sa zaoberal presunom kompetencií v rámci poskytovania pomoci z eurofondov znovu naspäť pod úrad podpredsedníčky vlády. Ako som vyrozumela z médií, doposiaľ disponuje s týmito „eurofondmi“ vedúci Úradu vlády, čo sa mi zdá nelogické, keďže ona nesie de facto zodpovednosť, ale riadi tok finančných prostriedkov z Európskej únie niekto iný, takže nielen informáciu podať o stave tej takzvanej kauzy, ale aj o stave riešenia tohto problému a takisto by som navrhla, pán predseda Weiss, aby podobnú informáciu vypracoval aj podpredseda vlády pre legislatívu pán Fogaš. Nech otvorene dá do monitoringu, s ktorými rezortmi majú najväčší problém pri prijímaní acquis communautaire, aby si jednotlivé vecne príslušné výbory vedeli potom pri stretnutiach s príslušnými ministrami a legislatívcami, ktorí chodia k nim do výborov, aby vedeli si s nimi sadnúť a každý za tú svoju oblasť, za ktorú je zodpovedný, im vysvetlil, prečo ten-ktorý  rezort mešká napríklad s nariadeniami, s vyhláškami alebo aj s výnosmi jednotlivých rezortov, lebo iba takýmto sústredeným tlakom môžeme hovoriť potom aj o kvalitnej príprave pri prijímaní acquis communautaire. Ďakujem.
J. Ivančo, poslanec: (2009-12-09):
A čo sa týka toho, že je to naviac. Áno, súhlasím, je to naviac. A práve preto to tam dávame, aby to tam bolo naviac, aby to splnilo ten účel, ktorý som povedal v prvej vete, nie je to nič iné, nič menej. Čo sa týka toho, že tí poskytovatelia toho vzdelávania to tam môžu dať aj teraz. Myslím si, že nie je to tak, pretože je tam pomerne veľká voľnosť na to, že ten program alebo dané vzdelávanie si v podstate učiteľ príde obhajovať na nejakom záverečnom pohovore. Ale v podstate si príde obhajovať to, čo si tam napísal. A nikto momentálne nemôže od neho žiadať, aby aj urobil praktickú ukážku. Je to na ňom, ako sa rozhodne, či to bude prakticky, či napíše tam len teoretický opis jednej vyučovacej hodiny, a je na komisii, či táto komisia to do úvahy zoberie alebo nie. To znamená, že my chceme len dať to, aby učiteľ bol povinný urobiť aj praktickú ukážku. Nič viac, nič menej nechceme. Ďakujem.
Bugár, Béla, podpredseda NR SR (2019-09-11):
Prezentujme sa a hlasujme. (Hlasovanie.) Prítomných 139, za 95, proti 6, zdržalo sa 38 poslancov. Konštatujem, že návrh sme schválili. Nech sa páči.
Hazucha, Ivan, poslanec NR SR (2024-05-10):
Ďakujem pekne za slovo, pán predsedajúci. Napriek zdrvujúcej kritike, ktorá zaznela predo mnou, ďakujem pekne, Ľuboš, za to, čo si predniesol. V mnohom si mi hovoril z duše a verím, že mnohým, mnohým ľuďom si hovoril z duše. Ešte raz ďakujem. (Potlesk.)
Dostál, Ondrej, poslanec NR SR (2021-09-29):
Ďakujem. Pán generálny prokurátor, priznám sa, že som sa trochu stratil v tom vysvetľovaní toho, či ste zakázali alebo nezakázali pánu špeciálnemu prokurátorovi účasť v tých pracovných skupinách, lebo ste povedali, že ste nezakázali, ale teda nepriamo z toho, čo ste povedali, teda mám dojem, že ste zakázali, tak len aby sme si to nejako ujasnili. Ďalej ste hovorili, že je dôležité, aby Generálna prokuratúra hovorila jednotným hlasom. To by ma zaujímalo, že prečo, lebo jasné, že v trestnom konaní má mať Generálna prokuratúra jednotnú líniu, to nikto nespochybňuje, že v rovnakých alebo podobných veciach má rozhodovať rovnako alebo podobne. Ale keď sa diskutuje o zmene legislatívy, tak sa mi zdá úplne legitímne, že rôzni prokurátori, a nemusí to byť iba že generálny prokurátor a špeciálny prokurátor, môžu to byť rôzni prokurátori v rámci Generálnej prokuratúry alebo v rámci iných prokuratúr, majú iné názory o tom, akoby sa mala alebo nemala a ak mala, tak akým spôsobom, zmeniť legislatíva. Tak nerozumiem, v čom je problém, keby tie rôzne názory zazneli aj v rámci nejakej diskusie. A teda ešte jednu vec som celkom neporozumel, lebo ste povedali, že vy ste neobiehali spravodaj... spriaznené médiá ako Sputnik, tak dúfam, že ste to nemysleli tak, že Sputnik je spriaznené médium.
Poliačik, Martin, poslanec NR SR (2018-02-07):
Dobré ránko prajem, vážená pani predsedajúca, kolegyne, kolegovia, ja skúsim sa na to pozrieť teraz trošku z inej strany a moja základná otázka je, že čo, do čerta, to tu robíme. V marci budú dva roky od parlamentných volieb. Najväčšia reforma za 25 rokov ostala v šuflíku. Pani ministerka cestuje veľa, dozvedeli sme sa naposledy v Dámskom klube na verejnoprávnej televízii, aké má rada kvety, aké má rada farby a že sa dobre učila v škole. A školský zákon, čokoľvek spoločné so školskou legislatívou, a to nie je výčitka voči vám práve teraz úplne, aj keď stranícky si máte za čo zliznúť (povedané smerom k spravodajkyni), školský zákon a školskú legislatívu plátame a horúce témy plátame cez pozmeňováky pri poslaneckých návrhoch zákonov? Toto je priorita vlády vo vzdelávaní, takto to vyzerá? Ja kvitujem všetkým poslankyniam a poslancom, že sa snažia robiť aspoň niečo. Rozumiem, že v prostredí súčasného nastavenia ministerstva školstva vôbec sa dostať cez dvere je ťažká vec, kvitujem. Že riešime malé kozmetické veci, ktoré môžu byť dôležité, ako je debyrokratizácia školstva cez zmeny z papiera na elektronickú komunikáciu, kvitujem. Ale aby sme sa dostali do situácie, že veľké systémové zmeny ako nastavenie vzťahu medzi jednou z najväčších katastrof, ktoré máme na Slovensku, a to je druhý stupeň základných škôl a osemročnými gymnáziami sme plátali cez pozmeňováky, kde nemáme poriadne systémové nastavenie, je hanba. Je hanba ministerky školstva v tomto štáte, je hanba ministerstva školstva v tomto štáte a je hanbou koalície, ktorá momentálne robí všetko pre to, aby ukázala, že školstvo nie je jej prioritou. Návrh zákona ako taký nemám problém podporiť, pretože, ako hovorím, je to jeden z milióna nutných prvých krokov. Ja sa ale pýtam, ako je možné, že veľká legislatíva, veľké kroky, veľké balíky zákonov dva roky po voľbách stále nemáme v parlamente. Ak Učiace sa Slovensko malo byť základom reformy a podľa pani ministerky nie je použiteľné, aj keď nevie veľmi dobre vysvetliť prečo, čo ho nahradí? Kde sú akčné plány, kde sú nové zákony, čo ideme robiť inak? Nepovažujem za šťastné, aby vzdelávanie na Slovensku sme odteraz napriek ministerstvu v parlamente plácali návrhmi poslaneckých zákonov. Problém je tam, že tam nie je poriadne pripomienkovacie konanie, problém je, že za tým nestojí vláda, ktorá za to zodpovedá. Problém je, že to nesúvisí s procesmi, ktoré sú na ministerstve nastavené, a že to nesmeruje k systémovým zmenám. Takže kľudne pokračujme a pokračujte v diskusiách o tom, ako cez úplne iný zákon zmeniť úplne iné podmienky. Je to legitímna diskusia a ja kvitujem, že každý robí, čo sa dá. Ale nehnevajte sa, vážené dámy, vážení páni, toto nie je najväčšia reforma školstva za posledných 25 rokov, toto určite nie. A možno, a to je apel hlavne na koaličných poslancov, namiesto toho, aby sa maličké zmeny pretláčali cez pozmeňováky na výbore a v pléne Národnej rady, by už stálo za to naozaj zabúchať na dvere pani ministerke a spýtať sa, čo tam, pre Kristove rany, robí. Ďakujem veľmi pekne.
Jurinová, Erika, podpredsedníčka NR SR (2013-05-14):
Ďakujem, pán poslanec. Pani poslankyňa Horváthová sa hlási s faktickou poznámkou.
Paška, Pavol, predseda NR SR (2014-03-25):
Pán poslanec Viskupič.
Kuffa, Filip, poslanec NR SR (2022-05-20):
Ďakujem za slovo. Vážený pán podpredseda vlády, ja som už vo faktickej poznámke to vypichol, to politické obchodovanie. A som rád, že to bolo znova v rozprave zvýraznené, že minister Sulík tu niekoľkokrát povedal, že nehlasujte za pomoc rodinám, lebo budete mať nižšie platy a necinkne vám na výplate, ja neviem, toľko a toľko. A oni, Strana egoistov Slovenska, všetci čo tu sedeli, tak si za to ešte aj zatlieskali. Normálne zožalo to veľký potlesk. Nedá mi nespomenúť tu aj tak z histórie trocha, keď sa tu bavíme o tej pomoci rodinám. Všimnite si, kolegovia, vždy keď tu bola na stole pomoc tehotným ženám, vždy tu práve SaS-ka prišla, nemôžme tehotným ženám pomáhať, lebo toto, toto, že poďme najprv rodinám, poďme najprv rodinám a rodinám, rodinám, rodinám. Dneska, keď tu máme na stole pomoc rodinám, zrazu nie. Zrazu nič. Táto banda za dva roky s ničím prišla, a pritom sme ich stále vyzývali. Jasné, však my za to. Hovorím, dobre, nech prejde pomoc tehotným ženám, poďme do pomoci rodinám. Príďte tu s niečím. Doneste niečo. To nie že dva roky, už viac ako dva roky. Máme tu dačo na stole? Nemáme. Teda od nich, od nich tu nemáme. A keď tu dačo príde, tak táto banda egoistická to tu sabotuje.
T. Cabaj, podpredseda NR SR: (2009-09-10):
Pán spravodajca si nežiada záverečné slovo. Prerušujem rokovanie o tomto bode programu. Ďalej nasleduje druhé čítanie o vládnom návrhu zákona, ktorým sa dopĺňa zákon č. 386/2002 Z. z. o štátnom dlhu a štátnych zárukách a ktorým sa dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov . Opätovne pripomínam, že prerokúvame tento návrh zákona v druhom čítaní v skrátenom legislatívnom konaní. Vládny návrh zákona má parlamentnú tlač 1163, spoločná správa výborov má tlač 1163a. Poprosím pána ministra financií Jána Počiatka, aby vládny návrh zákona odôvodnil. Pán minister, poprosím a podpredseda vlády, aj poslanci, keby ste vytvorili priestor, aby pán minister mohol vládny návrh zákona uviesť. Pán minister, nech sa páči, máte slovo.
Pellegrini, Peter, predseda NR SR (2015-03-17):
Budeme hlasovať o bode 24, ktorý vyňal na samostatné hlasovanie pán poslanec Hlina, s odporúčaním gestorského výboru schváliť. (Hlasovanie.) Prítomných 88 poslancov, za hlasovalo 79, zdržali sa 4, nehlasovali 5. Tento bod sme schválili.
P. Hrušovský, predseda NR SR: (2004-12-15):
Poprosím pána poslanca Malchárka. Spravodajca. Nech sa páči, pán poslanec... (Reakcie z pléna.) Áno. Pán poslanec Hurban, nech sa páči. J. Hurban, poslanec: Ďakujem pekne, vážený pán predseda. Dovoľte mi, aby som v zmysle zákona Národnej rady o rokovacom poriadku vystúpil k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady, ako spravodajca Výboru Národnej rady Slovenskej republiky pre financie, rozpočet a menu. Uvedený návrh bol doručený poslancom Národnej rady v stanovenej lehote. Predseda Národnej rady tento návrh posúdil a podľa legislatívnych pravidiel ho zaradil na rokovanie 33. schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady o rokovacom poriadku, ako aj náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku, ktorú je potrebné upraviť spôsobom, ako sa navrhuje v predmetnom návrhu. Odporúčam, aby sa Národná rada uzniesla na tom, že odporučí tento návrh zákona prerokovať v druhom čítaní a zároveň odporúčam prideliť v druhom čítaní tento návrh zákona okrem Výboru Národnej rady pre financie, rozpočet a menu aj ústavnoprávnemu výboru, výboru pre hospodárstvo, privatizáciu a podnikanie a výboru pre verejnú správu. Za gestorský výbor navrhujem Výbor Národnej rady pre financie, rozpočet a menu. Zároveň odporúčam, aby výbory uvedený návrh zákona prerokovali do 27. januára 2005 a gestorský výbor do 28. januára 2005 od jeho prerokovania v prvom čítaní na schôdzi Národnej rady. Pán predseda, skončil som, otvorte, prosím, rozpravu.
Majerský, František, poslanec NR SR (2023-11-16):
Ďakujem pekne, podpredseda, za slovo. Pani kolegyňa, veľmi si vážim, že ste vystúpili, veľmi si vážim, že zastupujete komunitu, ktorej hlas je potrebné, aby bolo počuť, lebo to nie je len v Národnej rade, ale aj to je vo veľa inštitúciách na Slovensku, je problém s tým, aby ste mali bezbariérové prístupy a nie je to len o bezbariérových prístupoch, ale je to, ako si spoločnosť váži vás všetkých, čiže ak budete čokoľvek potrebovať z vašej strany, vám vždycky budeme radi pomáhať. Držte sa, všetko dobré. (Potlesk.)
Danko, Andrej, predseda NR SR (2018-09-12):
Prosím, prezentujme sa a hlasujme. (Hlasovanie.) Prítomných 141, za 96, proti 9, zdržalo sa 36. Konštatujem, že Národná rada sa uzniesla, že tento návrh zákona prerokuje v druhom čítaní.
J. Mikuš, poslanec: (2003-09-22):
Z. Martináková, podpredsedníčka NR SR: Vyhlasujem rozpravu k tomuto bodu programu. Písomne sa neprihlásil  žiaden poslanec. Prosím, prihláste sa v tejto chvíli ústne. Uzatváram možnosť hlásiť sa ústne do rozpravy. Pán poslanec Maxon. Nech sa páči, máte slovo. M. Maxon, poslanec: Ďakujem pekne za slovo. Vážená pani podpredsedníčka Národnej rady, vážený pán minister, otázka číslo jeden, či boli informovaní o tom, že túto správu prerokúvame v pléne Národnej rady Slovenskej republiky predseda Najvyššieho kontrolného úradu a otázka číslo dva, prečo v správe nie sú vysvetlené tie disproporcie, ktoré boli medzi štátnym záverečným účtom s konštatovaniami Najvyššieho kontrolného úradu. Správa je opisná a práve tie disproporcie, ktoré sú medzi štátnym záverečným účtom a stanoviskom Najvyššieho kontrolného úradu, v tejto správe vysvetlené nie sú. Ďakujem pekne. To je všetko. Z. Martináková, podpredsedníčka NR SR: Faktická poznámka pán poslanec Ďaďo. Uzatváram možnosť hlásiť sa faktickými poznámkami. V. Ďaďo, poslanec: Skutočne stručne. Návrh uznesenia prijala Národná rada na základe podnetu v tomto prípade. Išlo mi presne o to, čo hovoril teraz pán poslanec Maxon, aj niektoré ďalšie veci. Ak si zoberieme konkrétne tú správu, aká je, ja viem, že bude schválená, zobratá na vedomie, tak ako je predložená. Ale, páni kolegovia, kolegyne, to nie je úcta voči Národnej rade. Ďakujem. Z. Martináková, podpredsedníčka NR SR: Vyhlasujem rozpravu za skončenú. Pán minister, chcete sa k rozprave vyjadriť? Pán spravodajca? Ďakujem. Prerušujem rokovanie o tomto bode programu. Nasleduje správa o príprave zákona o odškodnení všetkých kategórií obetí komunistického systému v zmysle zákona Národnej rady Slovenskej republiky č. 125/1996 Z. z. o protiprávnosti a nemorálnosti komunistického systému. Správu vlády ste dostali ako tlač 325 a spoločnú správu o výsledku jej prerokovania vo výboroch máte ako tlač 325a. Správu uvedie podpredseda vlády a minister spravodlivosti pán Daniel Lipšic.  Nech sa páči, máte slovo.
Hrnčiar, Andrej, podpredseda NR SR (2016-09-07):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Prerušujem rokovanie o tomto bode programu. Ďalej nasleduje prvé čítanie o vládnom návrhu zákona o poskytovaní dotácií v pôsobnosti Ministerstva spravodlivosti Slovenskej republiky a o zmene a doplnení zákona č. 545/2010 Z. z. o poskytovaní dotácií v pôsobnosti Ministerstva zahraničných vecí Slovenskej republiky a o zmene a doplnení zákona č. 617/2007 Z. z. o oficiálnej rozvojovej pomoci a o doplnení zákona č. 575/2001 Z. z. o organizácii činnosti vlády a o organizácii ústrednej štátnej správy v znení neskorších predpisov v znení zákona č. 287/2012 Z. z . Vládny návrh zákona je pod tlačou 177, návrh na jeho pridelenie na prerokovanie výborom je v rozhodnutí č. 178. Odovzdávam slovo podpredsedníčke vlády Lucii Žitňanskej, aby aj tento vládny návrh zákona uviedla.
Kollár, Boris, predseda NR SR (2022-06-16):
Evidujem osem faktických poznámok. Ja by som vás chcel ešte oboznámiť s tým, že sme mali mať v tomto čase nejako grémium. Nemusíme sa zdržiavať tým grémiom. Dohodli sme sa tak, že o siedmej dnes skončíme, nebudeme to ďalej ťahať. Zajtra máme správy a po tých správach budeme pokračovať, keď stihneme správy, tak sa prestaví zariadenie a budeme pokračovať odvolávaním. Pokiaľ nestihneme správy, tak dokončíme správy do štrnástej a potom zasa dáme v utorok normálne, tam sú termínované body, a tým pádom by sme pokračovali v odvolávaní pána ministra až na budúci týždeň, rátam v stredu, v štvrtok. Takže toto je stanovisko, jedine že by SMER bol ochotný pokračovať po devätnástej. Ale asi nie. Takže s faktickými poznámkami osem. Prvý vystúpi s faktickou poznámkou pán poslanec Mazurek, nech sa páči.
Žiga, Peter, podpredseda NR SR (2024-09-17):
Ďakujem za informáciu. (Tajné hlasovanie o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby , tlač 472, a o návrhu skupiny poslancov Národnej rady Slovenskej republiky na odvolanie poslanca Michala Šimečku z funkcie podpredsedu Národnej rady Slovenskej republiky , tlač 464.)
Fedor, Martin, poslanec NR SR (2013-03-13):
Keď sa teda lepšie pozrieme na túto nenápadnú tabuľku, aby sme sa dostali k sume 193 mil., musíme zarátať stĺpce, ktoré majú nadpis Zvýšenie poistného a stĺpec Financovanie a úmrtného z rozpočtu služobného úradu. Vtedy, keď zrátame tieto dva stĺpce, tak dostaneme 193 mil. Inými slovami, tú úsporu, ktorú vláda tak hrdo predkladá, predstavuje len prvý stĺpec, teda dokopy za tri roky 100 mil. eur. Ten druhý stĺpec a suma 92 mil., to je len presunutá položka, ktorá sa už nebude vyplácať z osobitného účtu, ale vyplácať sa bude naďalej, akurát ju bude vyplácať služobný úrad ministerstva. Dámy a páni, asi sa zhodneme, že z hľadiska úspor verejných financií je úplne jedno, či vláda dotuje osobitný účet, alebo vypláca peniaze inak. Sú to jedny a tie isté peniaze daňových poplatníkov. V tomto prípade nebude úspora 193 mil., ako to tu odznieva, ale úspora bude v skutočnosti, dúfajme, 100 mil., a teda, aby som použil výraz pána ministra, len bez mála polovica. Chcel by som pri tejto príležitosti vysloviť nádej, že týmto spôsobom sa nebude šetriť aj pri iných zákonoch, napríklad pri projekte ESO, že sa ušetrením nenazýva to, čo je ušetrením tak približne spolovice; bez mála, ako by povedal pán minister. Lebo v takom prípade občania a celá krajina by na tom bola bez mála... – a radšej to nedopoviem. Krátko na záver. Je správne, že sa vláda rozhodla neudržateľný systém reformovať. Bohužiaľ, skutočná úspora pre verejné financie je polovičná a navyše zmeny sú nespravodlivé. Nové pravidlá postihujú tých príslušníkov ozbrojených zložiek, ktorí sú dnes v službe. A ak by mal byť spravodlivý, potom by musel náklady šetrenia rozdeliť spravodlivo na všetkých tých, ktorí v tomto systéme dnes sú. A aj z týchto dôvodov preto poslanecký klub SDKÚ – DS predkladaný návrh novely tohto zákona nepodporí. Ďakujem za pozornosť.
Pčolinský, Peter, podpredseda NR SR (2023-06-27):
Ďakujem pekne. Prerušujem rokovanie o tomto bode. Ďalším bodom je druhé čítanie návrhu poslancov Juraja Šeligu, Milana Vetráka, Gábora Grendela, Jany Žitňanskej, Miroslava Kollára na vydanie zákona, ktorým sa mení a dopĺňa zákon č. 90/2016 Z. z. o úveroch na bývanie a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1604. Spoločná správa výborov má tlač 1604a. Dávam slovo poslancovi Jurajovi Šeligovi, aby návrh zákona odôvodnil. Pán poslanec, odôvodni. (Rokovanie o návrhu poslancov Národnej rady Slovenskej republiky Juraja Šeligu, Milana Vetráka, Gábora Grendela, Jany Žitňanskej a Miroslava Kollára na vydanie zákona, ktorým sa mení a dopĺňa zákon č. 90/2016 Z. z. o úveroch na bývanie a o zmene a doplnení niektorých zákonov v znení neskorších predpisov , tlač 1604.)